EkBass/fiwiki-20250220-pages-articles huggingface dataset:
Tokachin yleiskehitystoimisto

Tokachin yleiskehitystoimisto () on yksi Japanin Hokkaidōn prefektuurin aluehallinnon yksiköistä. Tokachin yleiskehitystoimiston hallinnoima alue sijaitsee Tyynenmeren rannikolla Hokkaidōn keskiosassa. Sen keskellä levittäytyy Tokachin tasanko, lännessä sen alue kohoaa Hidakavuorille ja Daisetsuzanille. Alueen pinta-ala on 10 831,62 neliökilometriä, ja siellä on 334 736 asukasta (vuonna 2021). Alueen pääkaupunki on Obihiro. Tokachin yleiskehitystoimisto perustettiin vuonna 2010, kun Hokkaidōn aliprefektuurit korvattiin yleiskehitys- ja kehitystoimistoilla. Tokachin yleiskehitystoimistoa edelsikin Tokachin aliprefektuuri, joka oli perustettu vuonna 1897 nimellä Kasain aliprefektuuri. Tokachi on yksi Japanin merkittävimmistä ruoantuotantoalueista ja Hokkaidōn yleiskehitys- ja kehitystoimistoista pinta-alaltaan laajin. Tokachin yleiskehitystoimisto hallinnoi 19 kuntaa, joista yksi on kaupunki, 16 on maaseutukaupunkeja ja kaksi on kyläkuntia. Seuraavassa luettelossa kaupunki on lihavoitu. *Ashoro *Hiroo *Honbetsu *Ikeda *Kami-Shihoro *Makubetsu *Memuro *Naka-Satsunai *Obihiro *Otofuke *Rikubetsu *Sarabetsu *Shihoro *Shikaoi *Shimizu *Shintoku *Taiki *Toyokoro *Urahoro == Lähteet == == Aiheesta muualla == * Tokachin yleiskehitystoimiston internetsivut Luokka:Hokkaidōn prefektuuri
Poul Nyrup Rasmussenin I hallitus

Poul Nyrup Rasmussenin I hallitus oli Tanskan hallitus vuosina 1993–1994. Siihen kuuluivat Sosiaalidemokraatit, Radikaali Venstre, Keskustademokraatit ja Kristillinen kansanpuolue. ==Ministerit== Pääministeri * Poul Nyrup Rasmussen (Sosiaalidemokraatit) 25.1.1993–27.9.1994 Koordinaatioministeri * Mimi Jakobsen (Keskustademokraatit) 25.1.1993–27.9.1994 Talousministeri * Marianne Jelved (Radikaali Venstre) 25.1.1993–27.9.1994 Energiaministeri * Jann Sjursen (Kristillinen kansanpuolue) 25.1.1993–27.9.1994 Valtiovarainministeri * Mogens Lykketoft (Sosiaalidemokraatit) 25.1.1993–27.9.1994 Ulkoministeri * Niels Helveg Petersen (Radikaali Venstre) 25.1.1993–27.9.1994 Maatalous- ja kalastusministeri * Bjørn Westh (Sosiaalidemokraatit) 25.1.1993–27.9.1994 Ympäristöministeri * Svend Auken (Sosiaalidemokraatit) 25.1.1993–27.9.1994 Viestintä- ja matkailuministeri * Arne Melchior (Keskustademokraatit) 25.1.1993–28.1.1994 * Helge Mortensen (Sosiaalidemokraatit) 28.1.1994–27.9.1994 Opetusministeri * Ole Vig Jensen (Radikaali Venstre) 25.1.1993–27.9.1994 Asuntoministeri, pohjoismaisen yhteistyön ministeri ja Itämeri-asioista vastaava ministeri * Flemming Kofod- Svendsen (Kristillinen kansanpuolue) 25.1.1993–27.9.1994 Kehitysapuministeri * Helle Degn (Sosiaalidemokraatit) 25.1.1993–27.9.1994 Sisäministeri * Birte Weiss (Sosiaalidemokraatit) 25.1.1993–27.9.1994 Työministeri * Jytte Andersen (Sosiaalidemokraatit) 25.1.1993–27.9.1994 Veroministeri * Ole Stavad (Sosiaalidemokraatit) 25.1.1993–27.9.1994 Puolustusministeri * Hans Hækkerup (Sosiaalidemokraatit) 25.1.1993–27.9.1994 Kulttuuriministeri * Jytte Hilden (Sosiaalidemokraatit) 25.1.1993–27.9.1994 Terveysministeri * Torben Lund (Sosiaalidemokraatit) 25.1.1993–27.9.1994 Liikenneministeri * Helge Mortensen (Sosiaalidemokraatit) 25.1.1993–28.1.1994 * Jan Trøjborg (Sosiaalidemokraatit) 28.1.1994–27.9.1994 Teollisuusministeri * Jan Trøjborg (Sosiaalidemokraatit) 25.1.1993–28.1.1994 * Mimi Jakobsen (Keskustademokraatit) 28.1.1994–27.9.1994 Oikeusministeri * Pia Gjellerup (Sosiaalidemokraatit) 25.1.1993–29.3.1993 * Erling Olsen (Sosiaalidemokraatit) 29.3.1993–27.9.1994 Sosiaaliminieteri * Karen Jespersen (Sosiaalidemokraatit) 25.1.1993–28.1.1994 * Bente Juncker (Keskustademokraatit) 28.1.1994–11.2.1994 * Yvonne Herløv Andersen (Keskustademokraatit) 11.2.1994–27.9.1994 Tutkimusministeri- ja teknologiaministeri * Svend Bergstein (Keskustademokraatit) 25.1.1993–28.1.1994 Tutkimusministeri * Arne Oluf Andersen (Keskustademokraatit) 28.1.1994–27.9.1994 Kirkkoministeri * Arne Oluf Andersen (Keskustademokraatit) 25.1.1993–27.9.1994 ==Lähteet== Luokka:Tanskan hallitukset
Kushiron yleiskehitystoimisto

Kushiron yleiskehitystoimisto () on yksi Japanin Hokkaidōn prefektuurin aluehallinnon yksiköistä. Kushiron yleiskehitystoimiston hallinnoima alue sijaitsee Tyynenmeren rannikolla Hokkaidōn itäosassa. Alueen pinta-ala on 5 997,47 neliökilometriä, ja siellä on 224 208 asukasta (vuonna 2021). Alueen pääkaupunki on Kushiro. Kushiron yleiskehitystoimisto perustettiin vuonna 2010, kun Hokkaidōn aliprefektuurit korvattiin yleiskehitys- ja kehitystoimistoilla. Kushiron yleiskehitystoimistoa edelsikin Kushiron aliprefektuuri, joka oli perustettu vuonna 1897. Alueen väkiluku on ollut 1960-luvun taitteesta saakka laskussa. Siellä sijaitsee useita arvokkaita luonnonalueita, kuten Kushiron suomaa, Japanin suurin kosteikkoalue, sekä Akan-, Kussharo- ja Mashūjärvet. Ne kuuluvat Kushiron suomaan kansallispuistoon ja Akanin–Mashūn kansallispuistoon. Kushiron yleiskehitystoimisto hallinnoi kahdeksaa kuntaa, joista yksi on kaupunki, kuusi on maaseutukaupunkeja ja yksi on kyläkunta. Seuraavassa luettelossa kaupunki on lihavoitu. *Akkeshi *Hamanaka *Kushiro *Kushiron maaseutukaupunki *Shibecha *Shiranuka *Teshikaga *Tsurui == Lähteet == == Aiheesta muualla == * Kushiron yleiskehitystoimiston internetsivut Luokka:Hokkaidōn prefektuuri
Odd Børre

Odd Børre Sørensen, taiteilijanimeltään Odd Børre (9. elokuuta 1939 Harstad – 28. tammikuuta 2023) oli norjalainen laulaja. Odd Børre toimi solistina Kjell Karlsenin orkesterissa vuosina 1962–1970. Odd Børre voitti Melodi Grand Prix'n 1968 kappaleella Jeg har aldri vært så glad i no'en som deg, mutta kilpailun voittokappale hylättiin plagiointisyytteiden takia. Tämän jälkeen Odd Børre valittiin edustamaan Norjaa saman vuoden Eurovision laulukilpailuun Melodi Grand Prix'ssä toiseksi sijoittuneella kappaleella Stress, jonka hän oli myös esittänyt kilpailussa. Kansainvälisessä Eurovision laulukilpailussa Odd Børre sijoittui jaetulle 13. sijalle 17 kilpailijan joukosta. Odd Børre osallistui Melodi Grand Prix'iin myös kolmena muuna vuotena. ==Osallistumiset Melodi Grand Prix'iin== Vuosi Kappale Sijoitus karsinnassa 1964 La meg være ung 3. 1968 Jeg har aldri vært så glad i no'en som deg 1. (hylättiin myöhemmin) 1968 Stress 2. 1969 Lena 2. 1971 Ironside (duettona Jan-Erik Berntsenin kanssa) 2. 1971 Optimisten 6. ==Diskografia== ===Albumit=== *Om Du Visste (1968) ====Kjell Karlsenin orkesterin solistina==== *I Selskap Med: Kjell Karlsen's Orkester (1968) *I Selskap Med Kjell Karlsens Orkester. Vol II (1969) *Sammen Igjen (1976) ==Lähteet== Luokka:Norjalaiset laulajat Luokka:Norjan euroviisuedustajat Luokka:Vuoden 1968 euroviisuedustajat Luokka:Vuonna 1939 syntyneet Luokka:Vuonna 2023 kuolleet
Nemuron kehitystoimisto

Nemuron kehitystoimisto () on yksi Japanin Hokkaidōn prefektuurin aluehallinnon yksiköistä. Nemuron kehitystoimiston hallinnoima alue sijaitsee Hokkaidōn itäosassa Tyynenmeren ja Ohotanmeren rannikolla. Virallisesti alueeseen kuuluvat myös eteläisimmät Kuriilien saaret, jotka Neuvostoliitto valloitti toisen maailmansodan lopussa ja joita Japani pitää Venäjän miehittäminä. Alueen pinta-ala on nämä saaret mukaan lukien 8 500,39 neliökilometriä, ilman saaria 3 497 neliökilometriä. Japanin hallussa olevalla alueella on 72 777 asukasta (vuonna 2021). Alueen pääkaupunki on Nemuro. Nemuron kehitystoimisto perustettiin vuonna 2010, kun Hokkaidōn aliprefektuurit korvattiin yleiskehitys- ja kehitystoimistoilla. Nemuron kehitystoimistoa edelsikin Nemuron aliprefektuuri, joka oli perustettu vuonna 1897. Kehityistoimiston alue ulottuu kahdelle pitkänomaiselle niemimaalle, pohjoisessa Shiretokon niemimaalle ja etelässä Nemuron niemimaalle. Manner- Hokkaidōn itäpuolella sijaitsevat Habomaisaaret sekä Kunashirin, Shikotanin ja Iturupin (Etorofu) saaret, joita Japani vaatii itselleen. Nemuron kehitystoimiston alue on harvaan asuttu ja sen asukasluku on laskussa. Nemuron kehitystoimisto hallinnoi virallisesti 11 kuntaa, joista yksi on kaupunki, neljä on maaseutukaupunkeja ja kuusi on kyläkuntia. Kunnista kuusi sijaitsee Kuriilien saarilla, joten niillä on ainoastaan nimellinen hallinto. Seuraavassa luettelossa kaupunki on lihavoitu ja Kuriileilla sijaitsevat kunnat on kursivoitu. *Betsukai *Naka-Shibetsu *Nemuro *Rausu *Rubetsu *Ruyobetsu *Shana *Shibetoro *Shibetsu *Shikotan *Tomari == Lähteet == == Aiheesta muualla == * Nemuron kehitystoimiston internetsivut Luokka:Hokkaidōn prefektuuri
Turkoosisulkahautoja

Turkoosisulkahautoja (Ophthalmotilapia heterodonta) on kirjoahventen heimoon ja sulkahautojien sukuun kuuluva kalalaji, joka voi kasvaa enintään noin 14 senttimetrin mittaiseksi. Lajia pidetään akvaariokalana. Turkoosisulkahautojaa tavataan kotoperäisenä Tanganjikajärvessä. Laji on pohjakala ja elää noin 2–10 metrin syvyisessä ja 24–26 asteen lämpöisessä vedessä. Ravinnokseen se käyttää planktonparvissa ajelehtivia mikro-organismeja. Turkoosisulkahautoja kutee noin 20–25 mätimunaa ja hautoo niitä suussaan. Kansainvälinen luonnonsuojeluliitto IUCN luokittelee turkoosisulkahautojan elinvoimaiseksi lajiksi. == Lähteet == Luokka:Kirjoahvenet Luokka:Akvaariokalat
Lauri Malmi

Lauri Tuomas Ensio Malmi (s. 11. marraskuuta 1959 Helsinki) on suomalainen tekniikan tohtori, joka työskentelee tietojenkäsittelytekniikan professorina Aalto-yliopistossa. Hän opiskeli Teknillisessä korkeakoulussa ja valmistui diplomi-insinööriksi 1985, tekniikan lisensiaatiksi 1987 ja tekniikan tohtoriksi 1997. Hänen englanninkielinen väitöskirjansa (1997) oli otsikoitu On updating and balancing relaxed balanced search trees in main memory. ==Lähteet== == Aiheesta muualla == * Lauri Malmi Google Scholarissa (scholar.google.com) Luokka:Suomalaiset tietojenkäsittelytieteilijät Luokka:Aalto-yliopiston professorit Luokka:Vuonna 1959 syntyneet Luokka:Elävät henkilöt Luokka:Suomalaiset professorit
Kihniön kirkonkylä

Kihniön kirkonkylä on Kihniön keskustaajama Sulkuejärven rannalla. Vuoden 2022 lopussa siellä asui 602 ihmistä ja sen pinta-ala oli 2,40 neliökilometriä. Keskustan palveluita on mm. koulu, kirjasto, terveysasema, kauppa, pankki, apteekki ja ravintola. == Lähteet == Luokka:Kihniö Luokka:Suomen kirkonkylät
Aston Key

Aston Key (s. 2000) on australialainen suunnistaja. Tanskan MM-kilpailuissa 2022 Key sijoittui sprintissä viidenneksi. Suunnistuksen maailmancupissa hänen paras saavutuksensa on 19. sija Baselin sprintissä vuonna 2019. Juniorien MM- kilpailuissa Key saavutti sprintin maailmanmestaruuden ja pronssia pitkällä matkalla vuonna 2019. http://runners.worldofo.com/astonkey.html Hän edustaa seuratasolla Turun Suunnistajia.https://tus.fi/uutiset/2022/06/17/lukkari- jukolan-ennakko/ == Lähteet == Luokka:Australialaiset suunnistajat Luokka:Vuonna 2000 syntyneet Luokka:Elävät henkilöt
Perch Lake Township

Perch Lake Township on kunta (township) Yhdysvalloissa Minnesotan osavaltiossa. Sen väkiluku oli 977 vuonna 2020. Kunta sijaitsee Carltonin piirikunnassa. Perch Lake Township sijaitsee Fond du Lacin intiaanireservaatin alueella. == Väestö == Vuonna 2020 Perch Lake Townshipin 977 asukkaasta valkoisia oli 65,5 %, alkuperäisasukkaita 29,3 % ja aasialaisia 0,2 %. Asukkaista 0,3 % kuului johonkin muuhun rotuun ja 4,7 % asukkaista kuului kahteen tai useampaan rotuun. Asukkaista 8,0 % puhui kotonaan jotain muuta kieltä kuin englantia ja 0,8 % asukkaista oli syntynyt ulkomailla. == Lähteet == Luokka:Minnesotan kunnat
Pekka Havupalo

Pekka Havupalo on suomalainen helluntailainen pastori. Havupalo on toiminut vuodesta 2012 lähtien Turun helluntaiseurakunnan johtajana. Havupalo on toiminut medialähetysjärjestö Avainmediassa sekä lähetystyöntekijänä Itävallassa. Havupalo toimi vuosina 2011–2015 Suomen Helluntaikirkon puheenjohtajana. == Teokset == * * * * == Lähteet == Luokka:Elävät henkilöt Luokka:Suomalaiset helluntailaiset pastorit Luokka:Suomalaiset kristilliset kirjailijat Luokka:Suomen Helluntaikirkko
Esa Hyvönen

Esa Hyvönen on suomalainen helluntailainen pastori. Hyvönen on koulutukseltaan teologian maisteri. Hyvönen on tutkinut Itä-Suomen yliopistossa eksegetiikkaa ja erikoistunut Matteuksen evankeliumin teksteihin Pyhästä Hengestä. Hyvönen on toiminut Jyväskylän helluntaiseurakunnan johtavana pastorina vuodesta 2019 alkaen. Aikaisemmin Hyvönen on Keravan helluntaiseurakunnan johtavana pastorina ja nuorisopastorina (2010–2019) sekä neljän vuoden ajan Mikkelin helluntaiseurakunnan seurakuntapastorina. == Lähteet == Luokka:Elävät henkilöt Luokka:Suomalaiset helluntailaiset pastorit
Lukas Liland

Lukas Liland (s. 1999) on norjalainen suunnistaja. Tanskan MM-kilpailuissa 2022 Liland saavutti MM-pronssia Norjan sprinttiviestijoukkueessa. Henkilökohtaisessa sprintissä hän oli 28:s. EM-kilpailuissa Lilandin paras saavutus on pudotussprintissä 10:s Neuchâtelissa vuonna 2021. Tämä on myös hänen paras sijoituksensa suunnistuksen maailmancupin osakilpailussa. Juniorien MM-kilpailuissa hän saavutti viestin maailmanmestaruuden Norjan joukkueessa ja pronssia keskimatkalla vuonna 2019.http://runners.worldofo.com/lukasliland.html == Lähteet == Luokka:Norjalaiset suunnistajat Luokka:Vuonna 1999 syntyneet Luokka:Elävät henkilöt
Pat McGuigan

Patrick "Pat" McGuigan (10. helmikuuta 1935 – 27. kesäkuuta 1987) oli irlantilainen laulaja. McGuigan nousi julkisuuteen taiteilijanimellä Pat McGeegan vuonna 1963, jolloin hänen singlensä Hawaiian wedding song nousi Irlannin singlelistan seitsemänneksi ja pysyi listalla kuusi viikkoa.http://www.irishcharts.ie/search/placement McGuigan valittiin julkisessa karsinnassa edustamaan Irlantia Eurovision laulukilpailussa 1968 kappaleella Chance of a Lifetime. Kappale sijoittui kansainvälisessä Eurovision laulukilpailussa neljänneksi. Irlannin singlelistalla kappale nousi parhaimmillaan ensimmäiseksi ja pysyi listalla kymmenen viikkoa. McGuigan toimi vuosina 1968–1969 irlantilaisen Skyrockets-yhtyeen solistina. McGuigan osallistui Irlannin euroviisukarsintoihin uudestaan vuonna 1969 kappaleella Johnny Dreamer ja sijoittui karsinnassa neljänneksi. Nyrkkeilijä Barry McGuigan on Pat McGuiganin poika. ==Lähteet== Luokka:Irlantilaiset laulajat Luokka:Irlannin euroviisuedustajat Luokka:Vuoden 1968 euroviisuedustajat Luokka:Vuonna 1935 syntyneet Luokka:Vuonna 1987 kuolleet
Nokia T10

Nokia T10 on HMD Globalin 12. heinäkuuta 2022 esittelemä taulutietokone. Siitä tuli myyntiin kaksi versiota, joista edullisemmassa Wi-Fi-versiossa on 32 gigatavua tallennustilaa, kolme gigatavua keskusmuistia ja Wi-Fi-yhteys. Kalliimmassa LTE-versiossa on 64 gigatavua tallennustilaa, neljä gigatavua keskusmuistia ja mobiiliverkkoyhteys. Muilta ominaisuuksiltaan versiot ovat yhteneviä. Nokia T10:ssä on 8,0 tuuman näyttö ja kahdeksanydinprosessori. Takakameran tarkkuus on kahdeksan megapikseliä ja etukameran kaksi megapikseliä. Akun kapasiteetti on 5 250 milliampeerituntia, ja se tukee 10 watin latausta. Käyttöjärjestelmänä on Android 12. Laitteelle on luvattu kaksi versiopäivitystä ja kolme vuotta tietoturvapäivityksiä. == Lähteet == == Aiheesta muualla == *Nokia T10 Nokian sivuilla Luokka:Taulutietokoneet Luokka:HMD Global Luokka:Android-pohjaiset laitteet
Acoustic Adventures – Volume Two

__NOTOC__ Acoustic Adventures – Volume Two on power metal -yhtye Sonata Arctican toinen akustinen albumi koostettuna yhtyeen aiemmasta tuotannosta. Se julkaistiin 30. syyskuuta 2022 levymerkillä Atomic Fire. Albumin miksasi sekä masteroi Mikko Tegelman ja Pasi Kauppinen. == Kappaleet == # # # # # # # # # # # # == Kokoonpano == * Tony Kakko – laulu, koskettimet * Elias Viljanen – kitara * Pasi Kauppinen – basso * Henrik “Henkka” Klingenberg – koskettimet * Tommy Portimo – rummut == Arvostelut == * Inferno: Yllättää positiivisesti – arviossa Sonata Arctican akustinen kokoelma Viitattu 19.11.2022. == Lähteet == == Aiheesta muualla == * * Luokka:Sonata Arctican albumit Luokka:Vuoden 2022 albumit
Lotta-Maria Maine

Lotta-Maria Maine (s. 12. toukokuuta 2002 Huittinen) on suomalainen este- ja keskipitkien matkojen juoksija. Maine voitti vuonna 2022 Kalevan kisoissa SM- kultaa 3 000 metrin estejuoksussa ajalla 10.32,57. Maine on Kalevan kisoissa sijoittunut 1 500 metrin juoksussa neljänneksi (2021) ja viidenneksi (2022). Viestijuoksun SM-kilpailuissa hän on saavuttanut Turun Urheiluliiton viestijoukkueessa kultaa 4 × 1 500 metrin sekaviestissä 2022 ja hopeaa 2023 sekä 4 000 metrin viestissä hopeaa 2021 ja 2022 ja pronssia 2023. Maineen ennätys 1 500 metrillä on 4.25,08 (2022) ja 3 000 metrin esteissä 10.27,29 (2022). Maine edustaa Turun Urheiluliittoa. Huittislaisen Maineen aiempi seura oli Lauttakylän Luja. Häntä valmentaa Janica Rauma. == Lähteet == Luokka:Suomalaiset estejuoksijat Luokka:Suomalaiset keskimatkojen juoksijat Luokka:Vuonna 2002 syntyneet Luokka:Elävät henkilöt
Luis Paulo Supi

Luis Paulo Supi (s. 25. kesäkuuta 1996 Catanduva, São Paulo) on brasilialainen shakin suurmestari. Supin vahvuusluku on 2612, jolla hän on Brasilian vahvin aktiivipelaaja ja maailmanlistan sijalla 179. == Ura == Supi pelasi ensimmäiset Elo-kelpoiset turnauspelinsä heinäkuussa 2007. Tammikuussa 2013 hän ylitti vahvuusluvun 2300 ja saavutti samana vuonna sekä FIDE-mestarin että kansainvälisen mestarin arvonimet. Toukokuussa 2015 Internet Chess Clubin pikapeliturnauksessa yhdysvaltalainen suurmestari Hikaru Nakamura syytti Supia huijaamisesta, kun hän oli voittanut Nakamuran. Sivuston ylläpito hyväksyi Nakamuran syytteen ja sulki Supin ulos turnauksesta. Supi voitti vuonna 2016 Pan-Amerikan alle 20-vuotiaiden mestaruuskisat. Kun hän ja perulainen Kevin Joel Cori Quispe päätyivät kumpikin 8/9-pisteeseen, voittaja ratkesi tiebreak- pisteillä joita Supilla oli viisi enemmän. Supi saavutti huhtikuussa 2018 suurmestarin arvonimen. Hän pelasi samana vuonna shakkiolympialaisissa Brasilian kolmoslaudalla tuloksella 6,5/10. Toukokuussa 2020 Supi voitti Chess.comin pikapelissä silloisen maailmanmestarin Magnus Carlsenin. 18 siirtoa kestänyt peli päättyi Carlsenin luovutukseen, kun Supi uhrasi kuningattarensa tehdäkseen shakkimatin. Chess.com lisäsi pelin unohtumattomien pelien listaukseensa. Supi voitti vuonna 2021 Brasilian mestaruuden. Heinäkuussa 2022 hän ylitti ensimmäistä kertaa vahvuusluvun 2600. == Lähteet == == Aiheesta muualla == * Luokka:Brasilialaiset shakinpelaajat Luokka:Shakin suurmestarit Luokka:Vuonna 1996 syntyneet Luokka:Elävät henkilöt
Michael Norman

Michael Arthur Norman Jr. (s. 3. joulukuuta 1997) on yhdysvaltalainen pikajuoksija, joka aikuisten tasolla on menestynyt 400 metrin juoksijana. Norman on vuoden 2020 kesäolympialaisten 4 x 400 metrin viestin olympiavoittaja sekä vuoden 2022 maailmanmestari 400 metrin juoksussa ja 4 x 400 metrin viestijuoksussa. == Saavutukset == Norman menestyi jo kouluikäisenä ja vakuutti erityisesti 17-vuotiaana 6. kesäkuuta 2015 kisasuorituksellaan Vista Murrieta High Schoolin oppilaana CIF Californian State Meet -kisassa. Hän aloitti päivän 4 x 100 metrin viestissä. Sen jälkeen hän juoksi voittoon 400 metrillä NFHS:n ennätystä sivuavalla ajalla 45,19. Tämän jälkeen hän voitti 200 metrin kisan ajalla 20,30. Vain tuntia myöhemmin hän juoksi 4 x 400 metrin viestissä osuusajan 44,9. Vuoden 2016 nuorten MM-kisoissa Norman voitti 200 metrin (aika 20,17) ja 4 x 100 metrin viestin (38,93) maailmanmestaruuden. Vuonna 2018 Norman voitti NCAA:n mestaruuden 400 metrillä ja 4 x 400 metrin viestissä sekä sisä- että ulkoradoilla. Seuraavan vuoden MM-kisoissa hän karsiutui 400 metrillä välierissä. Vuonna 2021 kesäolympialaissa Tokiossa hän voitti kultaa 4 x 400 metrin viestissä (2.55,70) ja oli 400 metrillä viides (44,31). Vuoden 2022 maailmanmestaruuskilpailuissa hän voitti kultaa sekä 400 metrillä (44,29) että 4 x 400 metrin viestissä (2.56,17). Yhdysvaltain mestaruuden 400 metrillä Norman on voittanut vuosina 2021 (olympiakarsinnat) ja 2022. Norman voitti Timanttiliigan 400 metrin mestaruuden vuonna 2019. == Ennätykset == * 100m 9,86 (20. heinäkuuta 2020) * 200m 19,70 (6. kesäkuuta 2019) * 400m 43,45 (20. huhtikuuta 2019) * 400m (halli) 44,52 (10. maaliskuuta 2018) Norman juoksi hallissa Collage Stationissa Teksasissa maaliskuussa 2018 ajan 44,52, joka alitti Kerron Clementin nimissä olleen virallisen sisäratojen maailmanennätyksen. Normanin aikaa ei kuitenkaan hyväksytty viralliseksi maailmanennätykseksi puutteellisen kilpailunjälkeisen dopingtestauksen vuoksiWorld Athletics News 208 (pdf), 18.12.2019. Normanin ulkoradoilla 400 metrillä juoksema 43,45 on kaikkien aikojen neljänneksi paras aika. == Yksityiselämä == Normanin isä on afroamerikkalainen ja äiti japanilainen. == Lähteet == Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1997 syntyneet Luokka:Elävät henkilöt
Guillermo Vázquez

Guillermo Vázquez Colman (s. 16. maaliskuuta 1997) on paraguaylainen shakin suurmestari. Vázquezin vahvuusluku on 2575, jolla hän on Paraguayn toiseksi vahvin pelaaja ja maailmanlistan sijalla 293. == Ura == Vázquez pelasi ensimmäiset Elo-kelpoiset turnauspelinsä tammikuussa 2009. Vuonna 2010 hän voitti Paraguayn mestaruuden 13-vuotiaana, kaikkien aikojen nuorimpana. Saman vuoden shakkiolympialaisissa hän pelasi Paraguayn neloslaudalla tuloksella 4/10. Vuonna 2010 Vázquezista myös tuli FIDE-mestari. Vázquez uusi Paraguayn mestaruutensa vuosina 2011 ja 2012. Vuoden 2012 turnauksessa hän ja Manuel Latorre päätyivät kumpikin 6,5/9 pisteeseen, mutta Vázquezilla oli enemmän tiebreak-pisteitä. Vuosien 2012 ja 2014 shakkiolympialaisissa Vázquez pelasi Paraguayn neloslaudalla tuloksin 5,5/9 (2012) ja 6/9 (2014). Vuonna 2015 Vázquez saavutti kansainvälisen mestarin arvonimen. Shakkiolympialaisissa 2018 hän nousi Paraguayn kakkoslaudalle ja pelasi 11 peliä pistein 6,5. Vuonna 2020 Vázquez voitti 381 pelaajan Floripa Chess Open -turnauksen, jossa oli mukana 10 suurmestaria. Vázquez osallistui vuoden 2021 maailmancupiin. Hän eteni ensimmäiseltä kierrokselta jatkoon voitettuaan valkeilla nappuloilla Ņikita Meškovsin. Toisella kierroksella Vázquez karsiutui turnauksesta Jan-Krzysztof Dudan voitettua hänet valkeilla. Maaliskuussa 2022 FIDE myönsi Vázquezille suurmestarin arvonimen. == Lähteet == Luokka:Paraguaylaiset shakinpelaajat Luokka:Shakin suurmestarit Luokka:Vuonna 1997 syntyneet Luokka:Elävät henkilöt
Deadwood (kaupunki)

Deadwood on pikkukaupunki Lawrencen piirikunnassa Etelä-Dakotassa Yhdysvalloissa. Kaupunki sijaitsee Mustilla kukkuloilla kanjonissa ja sitä ympäröivillä rinteillä 1 380 metrin korkeudessa merenpinnasta. Vuonna 2010 siellä oli 1 270 asukasta. Deadwood perustettiin vuonna 1876 kultaryntäyksen aikaan. Nimensä (suomeksi ‘kuollut puu’) se sai kanjonissa seisseistä kuolleista puista. Kaupunki täyttyi 25 000 kullankaivajalla, jotka olivat tulleet etsimään kultaa ympäröiviltä kukkuloilta. Deadwood oli noina villin lännen vuosina väkivaltainen kaupunki, jossa ei ollut lakia. Siellä asui legendaarisia lännenhahmoja, kuten Wild Bill Hickok ja Calamity Jane. Näistä ajoista kertoo yhdysvaltalainen lännensarja Deadwood. Kun Deadwoodiin oli vedetty rautatie vuonna 1891, kaupungista tuli alueellinen kauppakeskus. Rahapelit kiellettiin vuonna 1905 mutta sallittiin jälleen vuonna 1989. Nykyisin Deadwood saa suuren osan tuloistaan turismista ja pelihalleista, joissa on usein villin lännen teema. Alueella kasvatetaan myös jonkin verran karjaa ja kaadetaan puuta. Kaupunkia ympäröi Mustien kukkuloiden kansallispuisto, ja alueella on paljon retkeilymahdollisuuksia. Deadwoodin kaupunki on nimetty historiallisesti merkittäväksi kohteeksi. ==Lähteet== ==Aiheesta muualla== Luokka:Etelä-Dakotan kaupungit
Heartland Institute

Heartland Institute on yhdysvaltalainen konservatiivinen ja libertaristinen ajatushautomo, joka tunnetaan sekä ilmastonmuutoksen että tupakoinnin kielteisten terveysvaikutusten kieltämisestä. Ajatushautomo perustettiin vuonna 1984, ja se työskenteli tupakkayhtiö Philip Morrisin kanssa 1990-luvulla kyseenalaistaakseen passiivisen tupakoinnin terveysriskejä ja lobatakseen tupakointikieltoja vastaan. 2000-luvulta lähtien Heartland Institute on ollut johtava ilmastonmuutoksen kieltämistä edustavien näkemysten edistäjä. == Historia == Heartland Instituten perusti vuonna 1984 chicagolainen sijoittaja David H. Padden, joka toimi sen puheenjohtajana vuoteen 1995 asti. Padden toimi aiemmin libertaristisen ajatushautomo Cato Instituten johtajana, alkaen sen perustamisesta Charles Koch Foundationina vuonna 1974. Padden oli myös entinen Citizens for a Sound Economyn, Acton Instituten, Foundation for Economic Educationin ja Center for Libertarian Studiesin johtaja. Joseph L. Bastista tuli 26-vuotiaana Heartlandin ensimmäinen työntekijä. Bastin vaimo Diane oli Heartlandin julkaisujohtaja. 1990-luvulla Heartland työskenteli tupakkayhtiö Philip Morrisin kanssa kyseenalaistaakseen passiivisen tupakoinnin aiheuttamat vakavat syöpäriskit ja lobatakseen hallituksen kansanterveysmääräyksiä vastaan. Vuodesta 2008 lähtien Heartland on järjestänyt konferensseja, joissa kyseenalaistetaan tieteellinen konsensus ilmastonmuutoksesta. Sen jälkeen kun Barack Obama valittiin marraskuussa 2008 Yhdysvaltain presidentiksi, ajatushautomo alkoi toimia Teekutsuliikkeen kanssa. Vuonna 2011 organisaation viestintäjohtaja sanoi, että "Teekutsuliikkeen ryhmien tuki eri puolilla maata on ollut erittäin arvokasta." Heartland oli eräs teekutsuliikkeen syyskuun 2009 Washingtonin Veronmaksajien marssin järjestäjistä. Heartland Institute on rekisteröity voittoa tavoittelemattomaksi hyväntekeväisyysjärjestöksi. Sen liikevaihto vuonna 2018 oli 5,8 miljoonaa dollaria. Maaliskuussa 2020 Heartland irtisanoi henkilöstöään johtuen taloudellisista ongelmista, ja erotti sitten puhemiehensä Frank Laseen. == Lähteet == == Aiheesta muualla == * Heartland Instituten kotisivut Luokka:Yhdysvaltalaiset ajatushautomot
Pitkäpyrstönapsija

Pitkäpyrstönapsija (Phylloscartes ceciliae) on Etelä-Amerikassa uhanalaisena tavattava napsijoihin kuuluva varpuslintu. == Koko ja ulkonäkö == Kooltaan pitkäpyrstönapsija on noin 12 cm. Sukupuolet muistuttavat toisiaan ulkonäöltään. Lajin päälaki ja selkä ovat väriltään oliivinvihreät. Päässä on valkoinen silmäkulmajuova ja kurkku ja vatsa ovat harmahtavat. Pitkäpyrstönapsijan siivet ovat ruskeat ja niissä on kaksi keltaista raitaa. Linnun pyrstö on pitkä ja harmahtavan ruskea. ==Levinneisyys ja elinympäristö== Pitkäpyrstönapsijaa tavataan Brasiliasta Alagoasin ja Pernambucon osavaltioista. Sen elinympäristöä ovat kosteat ainavihannat metsät. Laji voi liikkua sekaparvissa ja sen ravintoa ovat hyönteiset. Pesimäkausi on syyskuusta helmikuulle. Pitkäpyrstönapsija luokitellaan äärimmäisen uhanalaiseksi ja kannan kooksi arvioidaan alle 250 täysikasvuista yksilöä. Kantaa uhkaa elinympäristön hakkuut ja muuttaminen maanviljelysmaaksi sekä maastopalot. == Lähteet == Luokka:Napsijat Luokka:Uhanalaiset linnut
Keiteleen työväentalo

Keiteleen työväentalo on Keiteleen kirkonkylässä sijainnut työväentalo. Talo myytiin yksityiskäyttöön vuonna 2004. ==Historiaa== Keiteleen sosialidemokraattinen työväenyhdistys perustettiin 4. lokakuuta 1931. Samana syksynä Keiteleen työväenyhdistys purkautui ja luovutti varansa uudelle sosialidemokraattiselle yhdistykselle. Ensimmäisen toimintavuoden lopussa yhdistyksen jäsenmäärä oli 12. Ensimmäinen työväentalo yhdistykselle hankittiin jo maaliskuussa 1932 ostamalla toisen lakkautetun keiteleläisen työväenyhdistyksen, Kummunkylän työväenyhdistyksen talo. Myös jäsenistö siirtyi lakkautetusta Kummunkylän yhdistyksestä sosialidemokraattisen yhdistyksen jäseniksi. Kesällä 1932 yhdistys vuokrasi lisäksi kahvila- ja asuinrakennuksen, joka pian ostettiin omaksi. Vuonna 1935 talousvaikeuksiin joutunut, myöskin keiteleläinen Hamulan työväenyhdistys myi talonsa rakennustarpeiksi sosialidemokraattiselle työväenyhdistykselle. Vuonna 1940 työväentalo paloi tuntemattomasta syystä. Vuonna 1941 alkoivat uuden työväentalon rakennustyöt. Jatkosodan syttymisen vuoksi työ kuitenkin keskeytyi. Otto Malisen suunnittelema talo valmistui lopulta vuonna 1947. Vuonna 2004 talo myytiin yksityisomistukseen. ==Rakennus== Työväentalon pinta- ala on 300 neliömetriä, huonekorkeus 4,5 metriä ja tontin pinta-ala 2 625 neliömetriä. Talossa on ollut sali, jossa näyttämö, sekä keittiö- ja kahviotilat. Talo sähköistettiin vuonna 1956, ja siihen hankittiin elokuvalaite samana vuonna. Vuosina 1979–1985 talossa toteutettiin peruskorjaus, jolloin siihen myös lisättiin sisä-WC:t. Peruskorjauksen yhteydessä talon seinät peitettiin mineriittilevyillä. Korjauksiin saatiin avustusta Opetusministeriöltä. Talo on tiettävästi edelleen pystyssä. Keiteleen asemakaavassa se oli aiemmin määritelty historiallisesti ja rakennushistoriallisesti merkittäväksi. Vuoden 2013 asemakaavaehdotuksessa Keiteleen kunta esitti suojelumerkinnän poistamista sillä perusteella, että talo oli "Purkukuntoinen yksityisen omistama rakennus, tyhjillään. Pilattu remontilla julkisivu jo kymmeniä vuosia sitten asentamalla mineriittilevyt. Katto puretun piipun kohdalta, ollut avoin sateelle". Purkamisesta on sittemmin keskusteltu ainakin vuonna 2020, jolloin mainittiin kunnanjohtajan selvittävän asiaa. ==Toimintaa talossa== Talossa pidettiin suosittuja tansseja ja iltamia, ja urheiluseura Keiteleen Kunto piti salissa nyrkkeily- ja painiharjoituksia. Työväentalolla järjestettiin myös joukkoröntgenkuvauksia, joilla seulottiin väestöstä keuhkotuberkuloosia. Kun elokuvien esittäminen aloitettiin vuonna 1957, niistä tuli hyvin suosittuja. Vuonna 1957 elokuvissa kävi 18 148 katsojaa, kun Keiteleen kunnassa asukkaita oli 4754. Elokuvien esittäminen jatkui ainakin 1980-luvulle saakka. Sen jälkeenkin, kun talo siirtyi yksityisomistukseen vuonna 2004, siellä on järjestetty erilaista toimintaa. Siellä on vietetty syntymäpäiviä, pidetty kirpputoria ja myyty huonekaluja, ja talossa on ollut myös matelijanäyttely. Sittemmin talo on jäänyt tyhjilleen. == Lähteet == Luokka:Työväentalot Luokka:Keiteleen rakennukset ja rakennelmat
Novooleksijivka

Novooleksijivka (; ) on kaupunkityyppinen taajama Henitšeskin piirissä, Hersonin alueella, Etelä-Ukrainassa. Taajama sijaitsee maanteitse 220 kilometriä aluekeskus H’ersonista kaakkoon ja 14 kilometriä piirikeskus Henitšeskistä luoteeseen. Taajama sijaitsee rautatien varrella; siellä on rautatieasema. Vuonna 2021 taajaman väkiluvuksi arvioitiin 10 080. Vuonna 2001 asukasluku oli 10 233, jolloin väestön suurimmat etniset ryhmät olivat ukrainalaiset (runsas 50 prosenttia), Krimin tataarit (30 %) ja venäläiset (18 %). Paikkakunta on ollut heinäkuusta 2020 lähtien osa Henitšeskin piiriä ja hromadaa. Venäjän asevoimat miehittivät taajaman osana hyökkäyssotaansa Ukrainaan alkuvuodesta 2022. Покрови Пресвятої Богородиці.jpg|Ortodoksinen kirkko. TS 2014-12-23-2268 (15464308094).jpg|Moskeija. ==Lähteet== ==Aiheesta muualla== Luokka:Henitšeskin piiri Luokka:Hersonin alueen kaupunkityyppiset taajamat
David Nilsson

David Nilsson (s. 16. huhtikuuta 1987) on ruotsalainen kestävyysjuoksija. == Saavutukset == Ratamatkoilla Nilsson on Ruotsin mestaruuskilpailuissa saavuttanut 5 000 metrillä pronssia 2019 ja 10 000 metrillä hopeaa vuonna 2020. Maratonilta hänellä on kaksi hopeaa (2011 ja 2014) ja kaksi pronssia (2012 ja 2021). Nilssonilla on Ruotsin-mestaruusmitaleilta myös maastojuoksusta. MM-kisoissa Nilsson on ollut mukana maratonilla 2015 (36.), 2017 (51.) ja 2022 (keskeytti) ja puolimaratonilla 2020 (37.). EM-kisoissa hän on osallistunut maratonille vuonna 2014 (keskeytti) ja puolimaratonille (2016). == Yksityiselämä == Nilsson on urheilullisesta perheestä. Hänen siskonsa Ida on Ruotsin-mestaruuksia voittanut kestävyysjuoksija ja Johanna keskipitkien matkojen juoksija. Hänen veljensä Marcus on kymmenottelija. == Lähteet == Luokka:Ruotsalaiset kestävyysjuoksijat Luokka:Ruotsalaiset maastojuoksijat Luokka:Vuonna 1987 syntyneet Luokka:Elävät henkilöt
Golden Child (yhtye)

Golden Child (kor. 골든차일드; lyhennettynä GNCD tai GolCha) on eteläkorealainen poikabändi, jonka Woollim Entertainment muodosti vuonna 2017. Yhtye debytoi 28. elokuuta 2017 EP:llä Gol-Cha! . Ryhmään kuuluu kymmenen jäsentä: Daeyeol, Y, Jangjun, Tag, Seungmin, Jaehyun, Jibeom, Donghyun, Joochan sekä Bomin. Entinen jäsen Jaeseok erosi yhtyeestä terveysongelmien vuoksi vuoden 2018 alussa. == Diskografia == === Studioalbumit === * Re-boot (2019) * Game Changer (2021) === Uudelleenjulkaisut === * Without You (2020) * Ddara (2021) === EP-levyt === * Gol-Cha! (2017) * Miracle (2018) * Wish (2018) * Take a Leap (2020) * Yes. (2021) * Aura (2022) === Singlealbumit === * Goldenness (2018) * Pump It Up (2020) === Singlet === * "DamDaDi" (2017) * "It's U" (2018) * "Let Me" (2018) * "Genie" (2018) * "Spring Again" (2019) * "Wannabe" (2019) * "Without You" (2020) * "One (Lucid Dream)" (2020) * "Pump It Up" (2020) * "Burn It" (2021) * "Ra Pam Pam" (2021) * "Ddara" (2021) * "A Woo!!" (2022) * "Rata-Tat-Tat" (2022) === Muut julkaisut === Kappale Vuosi Jäsen(et) Albumi Soundtrack-julkaisut "Love Letter" 2017 Kaikki 20th Century Boy and Girl OST "Love Shaker" 2020 Y, Seungmin, Joochan Best Mistake 2 OST "Come WIth Me" Y, Jibeom Lonely Enough to Love OST "Love Your Everything" 2022 Jibeom, Joochan Moonshine OST Yhteistyöt "Relay" () 2020 Kaikki "Under the Sky of Suncheon" ( ) Tag, Joochan == Lähteet == Luokka:Eteläkorealaiset popyhtyeet Luokka:Eteläkorealaiset poikabändit Luokka:K-pop
Emil Millán de la Oliva

Emil Millán de la Oliva (aiemmin Millán Magnell, 24. heinäkuuta 2001) on ruotsalainen kestävyysjuoksija. Millán de la Olivan seura on Eskilstuna FI. == Saavutukset == Millán de la Oliva voitti 10 000 metrin juoksun Ruotsin mestaruuden vuonna 2020 (aika 29.49,05), tämän matkan pronssia hän on saavuttanut vuosina 2019 ja 2022. 5 000 metrin juoksusta hänellä on Ruotsin- mestaruuspronssia vuodelta 2020. Millán de la Olivalla on mitalisijoituksia myös maastojuoksun Ruotsin-mestaruuskilpailuista. Vuonna 2020 hän oli puolimaratonin MM-kisoissa sijalla 55. == Ennätykset == * 5 000 m: 13.29,59 (29. elokuuta 2020), alle 20-vuotiaiden Ruotsin ennätys * 10 000 m: 28.23,21 (19. syyskuuta 2020), alle 20-vuotiaiden Ruotsin ennätys * tunnin juoksu: 20128 metriä (4. syyskuuta 2020), Ruotsin ennätys * puolimaraton: 1.02,53 (17. lokakuuta 2020) == Yksityiselämä == Emil Millán de la Olivan pikkusisko on keskimatkojen juoksija Alice Magnell Millán. Millán de la Oliva julkaisee rap- musiikkia Youtube-kanavallaan taiteilijanimellä Young Emil. == Lähteet == Luokka:Ruotsalaiset kestävyysjuoksijat Luokka:Ruotsalaiset maastojuoksijat Luokka:Vuonna 2001 syntyneet Luokka:Elävät henkilöt
Prika

Prika ( Prybeca ) oli ruotsalainen keskiaikainen rälssisuku.Västergötlandista lähtöisin oleva suku on tunnettu vuodesta 1390 ja on saanut nimensä vanhempien jäsenten lempinimen Prikan mukaan . Suku kuoli noin vuonna 1500 miespuolelta sukupuuttoon, ennen kuin Ruotsin Riddarhus perustettiin vuonna 1625, minkä vuoksi sitä ei koskaan esitelty siellä aatelistoksi . waslingmedia.se: Medeltida ätter i Sjuhärad Jan Raneke; Svenska medeltidsvapen, s.526 == Historia == Suvun varhaisin osa asui Kinds hárad, Ås hárad sekä Mönen maatilalla. Avioliiton kautta perheellä oli yhteyksiä muun muassa Gylta-, Drake af Intorpiin ja sukuihin . Kaksi myöhempää sukua omaksuivat Prikan vaakunan tähtineen aikaisemmassa vaakunassa, jossa on nuoli. Gunne Prika mainitaan Nydalan luostarin SDHK-nr: 4376 apottina Nydalassa vuosina 1337-1339 SDHK-nr: 4523 ja 1341 SDHK-nr: 4684 ja mainitaan maanvaihdossa 11. huhtikuuta 1358: SDHK-nr: 7342 Peter Prika sinetöi sinetillä 13. helmikuuta 1390 asiakirjan yhdessä Peter Ribbingin, Jöns Bengtssonin ja Magnus Nilssonin kanssa SDHK-nr: 13686 mutta kuoli ennen 26. toukokuuta 1412, kun hänen sisarensa Märta Larsdotter sinetöi seuraavan asiakirjan: SDHK-nr: 17835 ) 10\. helmikuuta 1413 Peter Prikan leski Ingeborg Sigvidsdotter sinetöi Lödösessä asiakirjan Ribbingin perheen kolmella alaskäännetyllä merilehdellä, kun hän myy istuintilansa Torpan ja joukon muita tiloja valtiopäivien edustaja Algot Magnussonille. SDHK-nr: 17958 Torpan tila sijaitsi Åsunden -järven länsipuolella, noin 4,5 kilometriä Boråsista itään. Vuoden 1470 tienoilla valtiopäivien edustaja Arvid Knutsson (sparre over star) rakensi tanskalaisia vastaan puolustuslinnan, jota nykyään kutsutaan nimellä Torpa stenhus ja joka on Ruotsin toiseksi vanhin keskiaikainen linna Glimmingehusin jälkeen. Torpa periytyi sitten edelleen Torpan suvun ja nuoremman Stenbockin suvun sisällä ja oli Gustav Vaasan viimeisen vaimon Katarina Stenbockin kotipaikka. Torpa siirtyi 1660-luvun lopulla De La Gardien suvulle ja edelleen Sjöbladille, Sparrelle ja Storckenfeldtille, jonka nykyinen omistaja on Pehr Zethelius . Torpa on kirjailija Birgit Th Sparren romaanisarjan " Gårdarna runt sjön " keskus, jossa Torpan nimi on Heljö. == Valitut jäsenet == * Gunne Prika mainitaan lääninvaltuustossa vuonna 1358 ja Gunne Prikkenä vuonna 1409. SDHK- nr: 17137 # Peter Andersson Prika. Gustaf Elgenstierna, Den introducerade svenska adelns ättartavlor (1925-36) del 2, sidan 305b Sanotaan syntyneen Intorpissa, Kinds härad tilalla. Hänen puoliso oli Ingeborg Sigvidsdotter ( Ribbing ). ## Ingeborg Petersdotter (Prika). Naimisissa ennen vuotta 1416 Arvid Jönssonin kanssa == Lähteet == * Gustaf Elgenstierna, Esitellyn ruotsalaisen aateliston sukuluettelot (1925-36), osa 2, sivu 305b * Jan Raneke ; Ruotsin keskiaikaiset aseet, sivu 813 * J. Liedgren julkaisussa PHT 1964, sivu 171 === Viitteet === Luokka:Ruotsalaiset suvut
Daniel Lundgren

Daniel Lundgren (s. 4. heinäkuuta 1985) on ruotsalainen este- ja kestävyysjuoksija. Hänen seuransa on Turebergs FK. == Saavutukset == Lundgren on menestynyt Ruotsin-mestaruuskilpailuissa 3 000 metrin estejuoksussa ja kestävyysmatkoilla. Hänellä on 3 000 metrin esteissä kaksi Ruotsin-mestaruutta vuosilta 2014 ja 2015 ja viisi hopeaa vuosilta 2009-2011, 2013 ja 2017. Lundgrenilla on mitaleita myös maastojuoksun Ruotsin mestaruuskilpailuista. Hän oli mukana EM-kisoissa 3 000 metrin estejuoksussa vuonna 2014, jolloin hän jäi alkueriin. == Ennätykset == * 1 500 metriä: 3.43,60 (29. elokuuta 2015) * 3 000 metriä: 7.58,58 (5. syyskuuta 2015) * 5 000 metriä: 13.47,38 (25. heinäkuuta 2020) * 10 000 metriä: 28.58,49 (17. toukokuuta 2022) * puolimaraton: 1.03,53 (3. huhtikuuta 2022) * maraton: 2.21,14 (4. kesäkuuta 2022) Lundgren juoksi 12. maaliskuuta 2022 hallissa 5 000 metriä aikaan 14.18,97, joka on 35-vuotiaiden Ruotsin ennätys. Hänellä on saman ikäluokan Ruotsin ennätykset myös 5 km (14.20 vuonna 2020) ja 10 km maantiejuoksuista (29.28 vuonna 2020). == Lähteet == Luokka:Ruotsalaiset estejuoksijat Luokka:Ruotsalaiset kestävyysjuoksijat Luokka:Ruotsalaiset maastojuoksijat Luokka:Vuonna 1985 syntyneet Luokka:Elävät henkilöt
Dubrovački trubaduri

Dubrovački trubaduri oli kroatialainen beat-, folk- ja popyhtye, jonka Đelo Jusić muodosti vuonna 1961. Yhtye voitti jugoslavialaisen Jugovizija- laulukilpailun vuonna 1968 kappaleella Jedan dan ja valikoitui näin Jugoslavian edustajaksi saman vuoden Eurovision laulukilpailuun. Kuitenkin tuohon aikaan Eurovision laulukilpailussa sallittiin vain sooloartisteja ja duoja, joten kansainväliseen kilpailuun yhtye osallistui duona Luči Capurso & Hamo Hajdarhodžić. Duo sijoittui Eurovision laulukilpailussa jaetulle seitsemännelle sijalle 17 kilpailijan joukosta. Yhtye pyrki Jugoslavian edustajaksi Eurovision laulukilpailuun myös vuonna 1976 kappaleella Zeleni se ružmarin ja sijoittui Jugoslavian karsintana toimineessa Opatija Festival -kilpailussa 13:nneksi. Yhtye jatkoi erilaisilla kokoonpanoilla 1980-luvun alkuun. ==Lähteet== Luokka:Jugoslavialaiset yhtyeet Luokka:Jugoslavian euroviisuedustajat Luokka:Vuoden 1968 euroviisuedustajat
Opri (nimi)

Opri on karjalainen naisen etunimi, joka pohjautuu kreikkalaiseen nimeen Eufrosyne. Suomessa Opri on alkanut yleistyä virallisena etunimenä 1960-luvulla. Edellisellä vuosikymmenellä oli julkaistu Edvin Laineen elokuva Opri (1954). Digi- ja väestötietoviraston mukaan Suomessa on helmikuuhun 2025 mennessä tilastoitu noin 100–120 Opri-nimistä naista. Lisäksi Opri-nimi on ollut ainakin 15 miehellä. == Nimipäivät == Vuonna 1883 Oprilla oli Kansanvalistusseuran kalenterissa nimipäivä 11. helmikuuta. Nykyään nimi sisältyy Suomen ortodoksiseen kalenteriin ja nimipäivä on 20. maaliskuuta. == Lähteet == Luokka:Etunimet
Oleh Olžytš

Oleh Olžytš (, oikea nimi Oleh Oleksandrovytš Kandyba, ; muita nimimerkkejä: O. Leleka, M. Zapototšnyi, D. Kardaš, K. Kostjantyn; 21. heinäkuuta 1907 Žytomyr, Volynian kuvernementti, Venäjän keisarikunta – 9. kesäkuuta 1944 Sachsenhausenin keskitysleiri, Saksa) oli ukrainalainen arkeologi, runoilija ja nationalistijohtaja. Hänen isänsä oli runoilija Oleksandr Oles. ==Elämänvaiheita== Olžytš asui lapsena Kiovassa ja muutti 1923 Ukrainasta Prahaan, jossa hän suoritti 1929 Kaarlen yliopistossa tutkinnon arkeologiassa. Hän osallistui Harvardin yliopiston järjestämään arkeologiseen tutkimusretkeen ja oli sen jälkeen Yhdysvalloissa perustamassa lyhytaikaista järjestöä Ukrainian Research Institute in America (Saint Paul, Minnesota) ja toimitti sen ensimmäisen, 1939 ilmestyneen tutkimuskokoelman. ==Poliittinen toiminta== Olžytš liittyi 1929 Ukrainalaisten nationalistien järjestöön (OUN) ja johti sen kulttuuri- ja opetusosastoa. Hän vastusti voimakkaasti OUN:n jakautumista 1940 mutta toimi sen jälkeen OUN(m):ssä (Melnykin ryhmä). Hän oli Andri Melnykin alaisena OUN:n kakkosjohtaja Karpaatto-Ukrainan tasavallassa (1938–1939). Hän johti Ukrainassa melnykistien maanalaista toimintaa toukokuussa 1944 tapahtuneeseen pidätykseensä asti. Hän pysyi lujana kuulusteluissa, ja natsien teloittajat kiduttivat hänet Sachsenhausenin keskitysleirillä kuoliaaksi. ==Kirjailijana== Olžytš noudatti runoissaan yleensä 1920-luvun ukrainalaisten uusklassistien traditiota. Historiallisten teemojen avulla hän usein kuvasi Ukrainan oikeutta olla itsenäinen valtio, ja hänen runonsa edustavat paljolti maailmansotien välisen ajan nationalistista runoutta. Hän karttaa sentimentaalisuutta ja lyyristä heikkoutta ja kannustaa sankarilliseen toimintaan ja velvollisuuksien täyttämiseen. Hän julkaisi elinaikanaan vain kaksi kokoelmaa, ja hänen kuolemansa jälkeen julkaistiin vielä kolme. Kokoelma Velytšnist (1969, 'Majesteetti') sisältää kokoelmat ja lehdissä julkaistuja runoja. Mikuláš Nevrlý toimitti ja julkaisi 1991 Olžytšin koottujen teosten laitoksen, joka sisältää tiedot julkaistusta elämäkerrallisesta aineistosta. Olžytšin merkittäviä artikkeleita ovat ”Revoljutsija rve kaidany” (), jossa hän tuomitsee natsismin ja paljastaa järjestelmällisesti natsien Ukrainassa tekemät sotarikokset, ja ”Duh’ ruiny” (), jossa hän arvostelee ukrainalaisten erimielisyyttä ja tuhoisia kiistoja historian kriittisillä hetkillä. ==Lähteet== ==Aiheesta muualla== Luokka:Ukrainalaiset poliitikot Luokka:Ukrainalaiset arkeologit Luokka:Ukrainalaiset runoilijat Luokka:Vuonna 1907 syntyneet Luokka:Vuonna 1944 kuolleet
Sirkustaiteen valtionpalkinto

Sirkustaiteen valtionpalkinto on Suomen opetus- ja kulttuuriministeriön alaisen Taiteen edistämiseskuksen esittävien taiteiden toimikunnan myöntämä tunnustus ”kolmen viimeksi kuluneen vuoden aikana valmistuneesta, kyseisen taiteen alan piiriin kuuluvasta ansiokkaasta työstä tai suorituksesta”. Vuonna 2017 palkinnon arvo oli 14 000 euroa. == Palkitut == * 2015: Mad in Finland -työryhmä * 2016: sirkustaiteilijat Rauli Kosonen, Kalle Lehto ja Petri Tuominen (Race Horse Company) * 2017: Taideyhdisys Hiljaisuus ry:n Hiljaisuus- festivaali * 2020: Kallo Collective * 2024: Cirko – Uuden sirkuksen keskus ry ==Lähteet== Luokka:Suomalaiset taide- ja kulttuuripalkinnot
Artturi Orelma

Artturi August Orelma, vuoteen 1906 Olin (12. huhtikuuta 1888 Riika – 3. tammikuuta 1954 Helsinki) oli suomalainen yritysjohtaja, joka sai kauppaneuvoksen arvonimen. Orelman vanhemmat olivat nahkuri, maanviljelijä Johannes Olin ja Anna (Antia) Neike (Neicke) ja puoliso vuodesta 1918 Laina Passinen. Orelma kävi viisi luokkaa Tampereen reaalilyseota 1901–1906. Hän oli Valtionrautateiden varastokonttorin työntekijä Helsingissä 1906–1907 ja Rauta- yhtiön palveluksessa Vaasassa vuodesta 1907, toimien prokuristina 1912–1915. Rautakauppa Oy Teräksen vähittäisosaston hoitaja Orelma oli 1915–1919 ja tukkuosaston johtaja 1921–1926, Vaasan Höyrymyllyn Oulun konttorin ja Toppilan myllyn johtaja 1927–1935, apulaisjohtaja, myyntipäällikkö 1935–1942, johtokunnan jäsen vuodesta 1938 ja toimitusjohtaja ja johtokunnan varapuheenjohtaja 1942–1953. Orelma oli myös Kemin Leipätehdas -yhtiön toimitusjohtaja 1930–1935 ja hänellä oli useita liike-elämän ja muita luottamustehtäviä. Kauppaneuvoksen arvonimen Orelma sai 1946.Kuka kukin on 1954, s. 599. Viitattu 8.8.2022. ==Lähteet== Luokka:Suomalaiset yritysjohtajat Luokka:Kauppaneuvokset Luokka:Vuonna 1888 syntyneet Luokka:Vuonna 1954 kuolleet
Pauli Raivio

Pauli Raivio (s. 11. heinäkuuta 1960 Hankasalmi) on suomalainen ravivalmentaja. Hankasalmelaisen Raivion valmentama suomenhevosori Tähen Toivomus voitti ravikuninkuuden Lahdessa 2019. Raivio on tunnettu ennen kaikkea suomenhevosten valmentajana. Lukuisia suurkilpailuja voittaneen Tähen Toivomuksen lisäksi hänen valmentaminaan ovat menestyneet muun muassa Matteus Kevätön, Ellin Sisu, Visul, Tuisku-Topi, Vipanteri ja Tähen Topelius. Raivio työskenteli metsurina vuoteen 1990, josta lähtien hän on keskittynyt ravivalmentamiseen. Raivion valmentamista hevosista osa on hänen omistuksessaan tai osaomistuksessaan. Raivio on asunut koko elämänsä Hankasalmen Pirttimäen kylällä. Raivio valittiin yleisöäänestyksellä vuoden keskisuomalaiseksi 2019 ravikuninkuuden saavuttamisen jälkeen. == Lähteet == * Pauli Raivio Suomen Hippoksen tietokannassa === Viitteet === Luokka:Suomalaiset ravivalmentajat Luokka:Vuonna 1960 syntyneet Luokka:Elävät henkilöt
Einari Ståhlberg

Einari Ståhlberg (1. huhtikuuta 1885 Hyrynsalmi – 13. marraskuuta 1977 Helsinki) oli suomalainen insinööri, kauppias, yrittäjä ja yritysjohtaja, joka sai kauppaneuvoksen arvonimen. Ståhlbergin vanhemmat olivat nimismies Herman Ståhlberg ja Maria Wickstrand ja puoliso vuodesta 1913 Maria Helena Tuomaala. Ståhlberg tuli ylioppilaaksi Oulun lyseosta 1905 ja valmistui diplomi- insinööriksi Teknillisen korkeakoulusta 1911. Hän oli varamaanmittari Oulun läänissä 1911–1915, appensa perustaman tukku- ja vähittäismyyntiliikkeen prokuristi Oulussa 1915–1917 ja toimitusjohtaja 1917–1923 ja yrityksen osakas vuodesta 1918, Alfr. Wilén & Co. -kauppayhtiön toimitusjohtaja Helsingissä vuodesta 1923, Jalokoivu-yhtiön osakas ja toimitusjohtaja 1936–1948 sekä Kirjokoivu-yhtiön perustaja ja toimitusjohtaja 1948–1951. Ståhlberg oli myös maanviljelijä ja hänellä oli useita luottamustehtäviä. Vaimonsa kanssa hän perusti Helsinkiin Salon Ståhlberg -nimisen muotiliikkeen. Kauppaneuvoksen arvonimen Ståhlberg sai 1946.Kuka kukin on 1954, s. 838. Viitattu 8.8.2022. ==Lähteet== Luokka:Suomalaiset insinöörit Luokka:Suomen suuriruhtinaskunnan virkamiehet Luokka:Suomalaiset kauppiaat Luokka:Suomalaiset yrittäjät Luokka:Suomalaiset yritysjohtajat Luokka:Suomalaiset maanviljelijät Luokka:Kauppaneuvokset Luokka:Vuonna 1885 syntyneet Luokka:Vuonna 1977 kuolleet
Walde Hyry

Waldemar (Walde) Engelbert Hyry (26. marraskuuta 1894 Kuivaniemi – 1. lokakuuta 1985 Oulu) oli suomalainen yrittäjä ja yritysjohtaja, joka sai kauppaneuvoksen arvonimen. Hyryn vanhemmat olivat maanviljelijä Antti Hyry ja Maria Liisa Haarakoski ja puoliso 1925–1970 Anna Liisa Hellemaa, aiemmin Hellman. Hyry kävi Oulun kauppakoulun 1913 ja teki opintomatkoja Pohjoismaihin ja Keski-Eurooppaan. Hän oli Uleå-yhtiön pääkonttorin kirjanpitäjä Oulussa 1913–1917, Oulun Pyrinnön taloudenhoitaja ja puheenjohtaja 1917–1920, Villa ja Kone -yhtiön toimitusjohtaja 1920–1922 ja Oulun Villatehdas -yhtiön isännöitsijä 1922–1934 ja toimitusjohtaja ja johtokunnan puheenjohtaja 1934–1963. Hyry omisti myös lammastilan Oulunsalossa. Hän oli Oulun kaupunginvaltuuston ja kaupunginhallituksen jäsen ja hänellä oli useita muitakin luottamustehtäviä. Oulun suojeluskunnan esikuntaan kuulunut Hyry oli sotilasarvoltaan reservin vääpeli. Kauppaneuvoksen arvonimen hän sai 1946.Kuka kukin on 1954, s. 246. Viitattu 8.8.2022. ==Lähteet== Luokka:Suomalaiset yrittäjät Luokka:Suomalaiset yritysjohtajat Luokka:Oulun kaupunginvaltuutetut Luokka:Kauppaneuvokset Luokka:Vuonna 1894 syntyneet Luokka:Vuonna 1985 kuolleet
Hyry

Hyry on muun muassa seuraavien suomalaisten henkilöiden sukunimi: * Antti Hyry (1931–2016), kirjailija * Arttu Hyry (s. 2001), jääkiekkoilija * Eero Hyry, (s. 1960), matemaatikko * Jorma Hyry (1943–2006), pesäpalloilija ja metsänhoitaja * Pauliina Hyry (o.s. Toivanen, s. 1964), urkuri * Taina Hyry (s. 1981), pesäpalloilija * Walde Hyry (1894–1985), yrittäjä, yritysjohtaja ja kauppaneuvos.
Venäjän olympiakomitea olympialaisissa

Venäjä osallistui Venäjän olympiakomitea -nimellä olympialaisiin 2020 ja 2022, kun Venäjä oli maana kilpailukiellossa Venäjän dopingskandaalin takia. *